CELEX: 62007CN0547
Language: el
Date: 2007-12-07 00:00:00
Title: Υπόθεση C-547/07: Προσφυγή της 7ης Δεκεμβρίου 2007 — Επιτροπή των Ευρωπαϊκών Κοινοτήτων κατά Δημοκρατίας της Πολωνίας

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/35
            
         Προσφυγή της 7ης Δεκεμβρίου 2007 — Επιτροπή των Ευρωπαϊκών Κοινοτήτων κατά Δημοκρατίας της Πολωνίας
   (Υπόθεση C-547/07)
   (2008/C 51/58)
   Γλώσσα διαδικασίας: η πολωνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: D. Recchia και K. Herrmann)
   
      Καθής: Δημοκρατία της Πολωνίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Πολωνίας, παραλείποντας να κατατάξει στις ζώνες ειδικής προστασίας πτηνών (ΖΕΠ) όλες τις ζώνες οι οποίες, βάσει ορνιθολογικών κριτηρίων, κρίνονται ως οι πλέον κατάλληλες για τη διατήρηση ορισμένων ειδών πτηνών, η Δημοκρατία της Πολωνίας, παρέβη τις υποχρεώσεις που υπέχει από το άρθρο 4, παράγραφοι 1 και 2, της οδηγίας 79/409/ΕΟΚ (1) του Συμβουλίου της 2ας Απριλίου 1979, περί της διατηρήσεως των αγρίων πτηνών,
            
         
               —
            
            
               να καταδικάσει τη Δημοκρατία της Πολωνίας στα δικαστικά έξοδα.
            
         Ισχυρισμοί και κύρια επιχειρήματα
   Η Δημοκρατία της Πολωνίας ήταν υποχρεωμένη να ορίσει ζώνες ειδικής προστασίας πτηνών κατά την ένταξή της στην Ευρωπαϊκή Ένωση.
   Τον Δεκέμβριο του 2004, δημοσιεύθηκε στην Πολωνία ορνιθολογικός κατάλογος για τη διατήρηση των ειδών πτηνών που έχουν σημασία σε ευρωπαϊκό επίπεδο (ΙΒΑ 2004)· ο κατάλογος αυτός περιελάμβανε 140 ζώνες ουσιώδους σημασίας για την προστασία των πτηνών, βάσει ορνιθολογικών κριτηρίων.
   Η Δημοκρατία της Πολωνίας δεν κατέταξε στις ΖΕΠ δεκαπέντε από τις ζώνες που περιλαμβάνονται στον κατάλογο ΙΒΑ 2004, χωρίς οι πολωνικές αρχές να υποβάλουν κάποια επιστημονική ανάλυση που να δικαιολογεί την παράλειψη αυτή.
   Επιπλέον, η επιφάνεια οκτώ ΖΕΠ είναι μικρότερη από αυτή που προβλέπεται στον κατάλογο IBA 2004· συνεπώς, εκτός των ορίων των ΖΕΠ αυτών, βρίσκονται εδάφη τα οποία, σύμφωνα με τον κατάλογο IBA 2004, είναι τα πλέον κατάλληλα να καταταγούν στις ΖΕΠ.
   Τέλος, τον Σεπτέμβριο του 2007, οι πολωνικές αρχές μείωσαν, χωρίς να ενημερώσουν την Επιτροπή, την επιφάνεια πέντε ΖΕΠ, πράγμα που έχει συνέπειες για την προστασία των πτηνών.
   
      (1)  ΕΕ ειδ. εκδ. 15/001, σ. 202.